17. ΝΟΜΟΘΕΤ. ΔΙΑΤΑΓΜΑ υπ’ αριθ.1204 της 12/21 Ιουλ.1972 (ΦΕΚ Α΄ 123) Περί του τρόπου παροχής ιατρικών φροντίδων υπό του Ιδρύματος Κοινωνικών Ασφαλίσεων. Τρόπος παροχής ιατρικών φροντίδων Άρθρ.1.-Αι ιατρικαί φροντίδες (προληπτικαί- διαγνωστικαί-θεραπευτικαί), ων δικαιούνται κατά την νομοθεσίαν του Ιδρύματος Κοινωνικών Ασφαλίσεων, οι εις τούτο ησφαλισμένοι, πραγματοποιούνται υπό θεράποντος ιατρού της ελευθέρας εκλογής του ησφαλισμένου, ως και ιατρών ειδικοτήτων κατά τα εν τοις επομένοις άρθροις οριζόμενα. Θεράποντες ιατροί Άρθρ.9.-Αι διατάξεις των παρ.1, 3 και 4 του άρθρ.8 του παρόντος, έχουν εφαρμογήν και επί των θεραπευτών ιατρών του Ιδρύματος, παθολόγων, γενικής ιατρικής ή άνευ ειδικότητος και παιδιάτρων, των μη παρεχόντων ιατρικάς φροντίδας θεράποντος ιατρού, υπό την έννοιαν των άρθρ.2 έως και 6 του παρόντος. 15Β.Ε.α.17 Κανονισμός Ασθενείας Ειδικαί συμβάσεις Άρθρ.10.-Εφ’ όσον αι τοπικαί συνθήκαι ή έτεροι σοβαροί λόγοι δεν καθιστούν δυνατήν την εφαρμογήν των άρθρ.2, 8 και 9 του παρόντος, επιτρέπεται η σύναψις ειδικών συμβάσεων μετά θεραπόντων ιατρών ή ιατρών ειδικοτήτων δι’ αόριστον χρόνον επ’ αμοιβή του ιατρού οριζομένη είτε αναλόγως του αριθμού των δικαιούχων είτε άλλως πως, άνευ περιορισμού τινος εκ  των περί αμοιβής των ιατρών διατάξεων. Αι εν τω προηγουμένω εδαφίω συμβάσεις δύναται να καταγγέλωνται εκατέρωθεν οποτεδήποτε, τηρουμένης μηνιαίας προθεσμίας προειδοποιήσεως. Αι διατάξεις των άρθρ.3 και 5 του παρόντος εφαρμόζονται αναλόγως και επί των περί ων το παρόν άρθρον ιατρών. Βλέπε και άρθρ.25 Νόμ.1579/1985 (ΦΕΚ Α΄ 217), (τόμ.34 σελ.96,603). Συνεργασία ασφαλιστικών φορέων Άρθρ.11.-1.Δια συμβάσεων μεταξύ του Ιδρύματος και ετέρων ασφαλιστικών φορέων δύναται ν’ ανατίθεται εις το πρώτον, εν όλω ή εν μέρει, η παροχή ιατρικών φροντίδων και η πραγματοποίησις των εις είδος παροχών ασθενείας εις τους δικαιούχους τούτων κατά την νομοθεσίαν του ετέρου φορέως. Δια των συμβάσεων τούτων ορίζονται οι όροι και προϋποθέσεις, ως και πάσα αναγκαία λεπτομέρεια δια την εφαρμογήν της παρούσης παραγράφου. 2.Εις τα κατά την παρ.5 του άρθρ.2 του παρόντος ανώτατα και κατώτατα όρια αριθμού δικαιούχων, κατά θεράποντα ιατρόν, περιλαμβάνονται και οι δικαιούχοι ετέρων ασφαλιστικών φορέων, εις ους εφαρμόζεται το αυτό σύστημα αποζημιώσεως των θεραπόντων ιατρών. 3.Δια Β.Δ/των, εκδιδομένων προτάσει του Υπουργού Κοινωνικών Υπηρεσιών, μετά γνώμην των Διοικητικών Συμβουλίων των οικείων φορέων, δύναται να εφαρμόζωνται, αναλόγως, αι περί τρόπου παροχής ιατρικών φροντίδων υπό του ΙΚΑ διατάξεις των άρθρ.2, 3, 4, 5, 6 και 10 του παρόντος και των εις εκτέλεσιν του άρθρ.7 εκδιδομένων Κανονισμών, και επί ετέρων φορέων παρεχόντων ιατρικήν περίθαλψιν. Δι’ αποφάσεων του Υπουργού Κοινωνικών Υπηρεσιών ρυθμίζεται η διαδικασία συνεργασίας των φορέων και επιλύεται πάσα αμφισβήτησις περί την εφαρμογήν του παρόντος. Ειδικαί, τελικαί και μεταβατικαί διατάξεις Άρθρ.12.-1.Αι νενομοθετημέναι πάσης φύσεως θέσεις μονίμων θεραπευτών ιατρών και οδοντιάτρων του Ιδρύματος, αι κεναί κατά την έναρξιν ισχύος του παρόντος, ως και κενούμεναι εφεξής τοιαύται καταργούνται. 2.Οι υπηρετούντες εις το Ίδρυμα μόνιμοι θεραπευταί ιατροί και οδοντίατροι, εξακολουθούν διεπόμενοι υπό των περί αυτών κειμένων διατάξεων, μη μεταβαλλομένης της υπαλληλικής των θέσεως. Ούτοι, επιφυλασσομένων των κειμένων διατάξεων περί αποσπάσεως ή μετακινήσεως ιατρών εκτός έδρας, υποχρεούνται, όπως παρέχουν τας υπηρεσίας των εντός της περιφερείας του Ιατρικού Συλλόγου, εις ον τυγχάνουν εγγεγραμμένοι και εις συγκεκριμένην και υποδεικνυομένην υπό του Ιδρύματος περιοχήν, λαμβάνοντες τας αποδοχάς, ας το ισχύον περί αυτών μισθολόγιον ορίζει. Πάντως αι συνολικαί αποδοχαί των ιατρών τούτων, δεν δύναται να είναι ελάσσονες των, κατά την παρ.4 του άρθρ.8 του παρόντος, καθοριζομένων, της επί πλέον διαφοράς παρεχομένης υπό μορφήν ειδικού προσωπικού επιδόματος. 3.Κατόπιν αποφάσεως του Διοικητού δύναται οι, κατά την προηγουμένην παράγραφον, θεραπευταί ιατροί να χρησιμοποιηθούν ως θεράποντες ιατροί δια την παροχήν ιατρικών φροντίδων κατά τας διατάξεις των άρθρ.2 έως και 6 του παρόντος και να παρέχουν τας ιατρικάς φροντίδας και εις τα ίδια του Ιδρύματος ιατρεία κατά παρέκκλισιν των διατάξεων της παρ.1 του άρθρ.2 του παρόντος. Δι’ ομοίας αποφάσεως καθορίζονται ο αριθμός των δικαιούχων και ο τρόπος αμοιβής των ιατρών τούτων. Εις ην περίπτωσιν η ούτω καθοριζομένη αμοιβή υπερβαίνει τας κατά το ισχύον μισθολόγιον αποδοχάς αυτών, ως μονίμων θεραπευτών ιατρών, η επί πλέον διαφορά λογίζεται ως ειδικόν προσωπικόν επίδομα. Άρνησις συμμορφώσεως των, περί ων η παρούσα παράγραφος ιατρών, δι’ εκτέλεσιν υπηρεσίας, ως ανωτέρω, θεωρείται ως αυθαίρετος απουσία και επισύρει τας νομίμους πειθαρχικάς κυρώσεις. 4.Οι υπηρετούντες επί συμβάσει θεραπευταί, ιατροί και οδοντίατροι, εξακολουθούν διεπόμενοι υπό των εκάστοτε ισχυουσών περί αυτών διατάξεων. Ούτοι δύνανται τη αιτήσει των να υπαχθούν εις τας διατάξεις του παρόντος δι’ αποφάσεως του Διοικητού. Κανονισμοί Άρθρ.13.-Οι υπό του παρόντος προβλεπόμενοι Κανονισμοί εκδίδονται, συμπληρούνται, τροποποιούνται ή καταργούνται, κατά την διαδικασίαν την προβλεπομένην υπό του άρθρ.16 του Α.Ν.1846/51 «περί Κοινωνικών Ασφαλίσεων» ως ετροποποιήθη υπό του Ν.Δ.3710/57 «περί τροποποιήσεως της περί διοικήσεως και ελέγχου του Ι.Κ.Α. νομοθεσίας κλπ.». Χρόνος εφαρμογής Άρθρ.14.-1.η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. (Αντί για τη σελ. 232,03) Σελ. 232,03(α) Τεύχος Ι-51  Σελ.43 Κανονισμός Ασθενείας 15Β.Ε.α.17 15Β.Ε.α.17 Κανονισμός Ασθενείας Άρθρ.2.-1.Αι ιατρικαί φροντίδες παρέχονται υπό θεράποντος ιατρού, εκλεγομένου ελευθέρως υπό του ησφαλισμένου ή του συνταξιούχου, κατά τα εν τας επομέναις παραγράφοις οριζόμενα, εις το ιατρείον αυτού ή κατ’ οίκον του δικαιούχου. 2.Ο ησφαλισμένος ως και ο συνταξιούχος εκλέγει δι’ εαυτόν και δι’ άπαντα τα μέλη οικογενείας του τα συνοικούντα μετ’ αυτού, εφ’ όσον είναι δικαιούχοι παροχών, αμέσως ή εμμέσως, τον  θεράποντα ιατρόν εκ καταλόγου, καταρτιζομένου υπό του Ιδρύματος, περιλαμβάνοντος δε ιατρούς ασκούντας νομίμως το επάγγελμά των, ειδικότητος παθολόγου ή γενικής ιατρικής ή άνευ ειδικότητος. Προκειμένου περί δικαιούχων παιδικής ηλικίας, ως θεράπων ιατρός εκλέγεται παιδίατρος, εφ’ όσον υπάρχει τοιούτος εν τη περιοχή. 3.Δια την εφαρμογήν του παρόντος, ως όριον ηλικίας, μέχρι της οποίας η περίθαλψις παρέχεται υπό παιδιάτρου, ορίζεται το 12ον έτος της ηλικίας. Το όριον τούτο δύναται να ορίζηται άλλως, δι’ αποφάσεως του Διοικητού του Ι.Κ.Α., όπου τούτο επιβάλλεται, ελλείψει παιδιάτρων. 4.Η εκλογή θεράποντος ιατρού ενεργείται δια δηλώσεως, καθ’ ά θέλει ορισθή ειδικώτερον δια Κανονισμού. 5.Οι δικαιούχοι περιθάλψεως, κατά θεράποντα ιατρόν, δεν δύνανται να είναι πλείονες των 2.000. Δι’ αποφάσεως του Διοικητού του Ι.Κ.Α. δύναται ν’ αυξάνηται το ανωτέρω ανώτατον όριον δικαιούχων, ουχί πάντως πέραν των 2.500, ως και να τίθεται κατώτατον τοιούτον, εφ’ όσον τούτο, κατ’ αμφοτέρας τας περιπτώσςεις, επιβάλλεται εξ ειδικών συνθηκών. 6.Οι θεράποντες ιατροί δύνανται δια δηλώσεών των προς το Ίδρυμα να προσδιορίσουν τον, κατ’ ανώτατον όριον, αριθμόν δικαιούχων, εις τους οποίους θα παρέχουν τας ιατρικάς φροντίδας, εντός πάντοτε των κατά την προηγουμένην παράγραφον ορίων, εκτός εάν ειδικαί συνθήκαι δεν επιτρέπουν τούτο. Υποχρεώσεις θεραπόντων ιατρών Άρθρ.3-1.Οι θεράποντες ιατροί, κατά την παροχήν των ιατρικών φροντίδων εις τους δικαιούχους, ακολουθούν τους κανόνας της ιατρικής δεοντολογίας, ως και τα επιστημονικώς παραδεδεγμένα, εν όψει της εξελίξεως της ιατρικής επιστήμης και τεχνικής. 2.Οι θεράποντες ιατροί ασκούν απάσας τας κατά την κειμένην νομοθεσίαν αρμοδιότητας θεραπευτών του Ιδρύματος. Ούτοι υποχρεούνται, ιδία, όπως : α) Δέχωνται εις τα ίδια αυτών ιατρεία τους περιπατητικούς ασθενείς, δι’ ους είναι υπεύθυνοι. β) Εις περίπτωσιν ανάγκης δέχωνται τηλεφωνικάς ή προσωπικάς κλήσεις δια την εκτέλεσιν επισκέψεων κατ’ οίκον του κλινήρους ασθενούς. 3.Ο θεράπων ιατρός προβαίνει κατά τακτά χρονικά διαστήματα, εις προληπτικήν ιατρικήν εξέτασιν του δικαιούχου και τηρεί ιστορικόν τούτου, κατά τα ειδικώτερον δια Κανονισμού οριζόμενα. 4.Ο θεράπων ιατρός, συντρεχούσης περιπτώσεως, παραπέμπει τον δικαιούχον εις ιατρούς ετέρας ειδικότητος, περί ων το άρθρ.8 του παρόντος και γνωματεύει περί της ανάγκης περιθάλψεως τούτου εις θεραπευτήριον, ως και περί της ανικανότητος του ησφαλισμένου προς εργασίαν, δια την χορήγησιν των εις χρήμα παροχών της ασφαλίσεως. Δια Κανονισμού ορίζονται οι ιατροί ειδικοτήτων, των οποίων τας φροντίδας δύναται να ζητήση ο δικαιούχος, άνευ παραπομπής εις τούτους υπό του θεράποντος ιατρού. Προκειμένου όμως περί εργαστηριακών ιατρών απαιτείται πάντοτε παραπομπή υπό του θεράποντος ιατρού ή ιατρού ειδικότητος. Αναπλήρωσις ιατρού Άρθρ.4.-Ανά δύο θεράποντες ιατροί, ασκούντες το επάγγελμα εις την αυτήν περιοχήν, δηλούν εις το Ίδρυμα, ότι αναπληρούνται αμοιβαίως, δια τον χρόνον ητιολογημένης απουσίας ή αδυναμίας εκατέρου των ιατρών να ασκήση τα καθήκοντά του δι’ οιονδήποτε λόγον και δια χρονικόν πάντως διάστημα ουχί μακρότερον του διμήνου κατ’ έτος. Εν περιπτώσει αναπληρώσεως, κατά τ’ ανωτέρω, ουδεμία απαίτησις κατά του ΙΚΑ αναγνωρίζεται υπέρ του αναπληρούντος τον θεράποντα ιατρόν. Νομική κατάστασις Άρθρ.5.-1.Η μετά του ΙΚΑ σχέσις των θεραπόντων ιατρών, μη συνιστώσα σχέσιν ή σύμβασιν εργασίας, διέπεται αποκλειστικώς υπό των διατάξεων του παρόντος και των εις εκτέλεσιν τούτου εκδοθησομένων Κανονισμών. Οι θεράποντες ιατροί δεν κωλύονται υπό του (Μετά την σελ. 232(α)  Σελ. 232,01 Τεύχος 463-Σελ.107 Κανονισμός Ασθενείας 15Β.Ε.α.17 παρόντος να παρέχουν ιατρικάς φροντίδας, ελευθέρως και εις πρόσωπα μη δικαιούμενα παροχών ασθενείας εκ του ΙΚΑ. 2.Οι θεράποντες ιατροί δεν αποτελούν προσωπικόν του ΙΚΑ, ο δε χρόνος παροχής υπ’ αυτών ιατρικών φροντίδων δεν λογίζεται ως χρόνος υπηρεσίας ιατρού εν τω Ιδρύματι. Αποζημίωσις Άρθρ.6.-1.Ο θεράπων ιατρός λαμβάνει αποζημίωσιν υπό του Ιδρύματος Κοινωνικών Ασφαλίσεων. 2.Η αποζημίωσις του ιατρού καθορίζεται, βάσει συντελεστού, κατά δικαιούχον. Προκειμένου περί παιδιάτρου δύναται να ορίζεται διάφορος συντελεστής. 3.Ο συντελεστής δύναται να ποικίλλη κατά περιοχήν εγκαταστάσεως του ιατρού, εφ’ όσον αι τοπικαί συνθήκαι επιβάλλουν τούτο. 4.Ο θεράπων ιατρός ουδεμιάς ετέρας αμοιβής ή οιασδήποτε φύσεως παροχής ή αποζημιώσεως δικαιούται παρά του ΙΚΑ. Ρύθμισις θεμάτων δια Κανονισμού Άρθρ.7.-Δια κανονισμού ορίζονται : α)Τα της συντάξεως των καταλόγων θεραπόντων ιατρών, αποδεχομένων συνεργασίαν μετά του Ιδρύματος, τα των προϋποθέσεων εγγραφής, εξαιρέσεων και διαγραφής εκ τούτων, δι’ εύλογον αιτίαν. β)Τα της διαδικασίας επιλογής υπό των δικαιούχων παροχών των θεραπόντων ιατρών. γ)Τα της υπό των θεραπόντων ιατρών, δι’ εύλογον αιτίαν αποποιήσεως γενομένης εκλογής υπό των δικαιούχων παροχών και τα της διαρκείας της μετ’ αυτών σχέσεως. δ)Τα των υποχρεώσεων εν γένει των θεραπόντων ιατρών και των κυρώσεων εν περιπτώσει ακαίρου διακοπής της σχέσεως. ε)Τα του καθορισμού της αποζημιώσεως των θεραπόντων ιατρών. ς)Τα της εφημερίας των θεραπόντων ιατρών κατά τας Κυριακάς και ημέρας αργίας, ως και τα των διανυκτερεύσεων τούτων. ζ)Τα της ασκήσεως εποπτείας και ελέγχου υπό του Ι.Κ.Α. επί των θεραπόντων ιατρών. η)Τα της άρσεως αμφισβητήσεων περί του ευλόγου ή μη της διακοπής παροχής ιατρικών φροντίδων υπό του θεράποντος ιατρού της δηλώσεως του δικαιούχου περί αντικαταστάσεως θεράποντος ιατρού, και  θ)Πάσα ετέρα λεπτομέρεια, αναγκαία δια την εφαρμογήν των διατάξεων του παρόντος. Σελ. 232,02 Τεύχος 463-Σελ.108 Ιατροί ειδικοτήτων και εργαστηρίων Άρθρ.8.-1.Αι ιατρικαί φροντίδες υπό ιατρών ειδικοτήτων, νοουμένων ως τοιούτων και των οδοντιάτρων ως και των εργαστηριακών, παρέχονται εις τον δικαιούχον δι’ εμμίσθων ιατρών του Ιδρύματος Κοινωνικών Ασφαλίσεων, απασχολουμένων εις ίδια του Ιδρύματος ιατρεία, εργαστήρια και υγειονομικούς εν γένει σχηματισμούς τούτων, ή εις τα ιδιωτικά αυτών ιατρεία ή εις ίδια εργαστήρια. 2.Δι’ αποφάσεως του Διοικητού του Ιδρύματος, δύναται, λαμβανομένων υπ’ όψιν των συνθηκών εκάστης περιοχής, να παρέχωνται αι περί ων, η προηγουμένη παράγραφος, ιατρικαί φροντίδες, εις εξωτερικά ιατρεία και εργαστήρια νοσοκομείων, ή εις έτερα ιδιωτικά ιατρεία ή εργαστήρια, μεθ’ ων το Ίδρυμα δύναται να συνάπτη σχετικάς συμβάσεις. 3.Οι, περί ων η παρ. 1 του παρόντος άρθρου, ιατροί, συνδέονται μετά του Ιδρύματος δια συμβάσεως εργασίας ιδιωτικού δικαίου αορίστου χρόνου. Η σύμβασις των ιατρών τούτων, δύναται να καταγγέλληται οποτεδήποτε, δι’ αποφάσεως του  Διοικητού του Ιδρύματος, επί τη καταβολή της αποζημιώσεως της προβλεπομένης υπό της παρ.4 του άρθρ.12 του Ν.Δ.169/1969 “περί τακτοποιήσεως εκτάκτων υπαλλήλων των δημοσίων υπηρεσιών και Νομικών Προσώπων Δημοσίου Δικαίου”. 4.Δια Κανονισμού ορίζονται τα της επιλογής των, περί ων η παρ.1 του παρόντος άρθρου ιατρών, τα του μισθού και επιδομάτων αυτών εν γένει, τα του χρόνου της απασχολήσεως τα των διανυκτερεύσεων και των εφημεριών τούτων, τα των αδειών, τα του πειθαρχικού ελέγχου, ως και παν έτερον θέμα αφορών εις την παροχήν των υπηρεσιών των ιατρών τούτων. Ιατροί θεραπευταί παθολόγοι και παιδίατροι 